CELEX: 31992R2008
Language: el
Date: 1992-07-20 00:00:00
Title: Κανονισμός (ΕΟΚ) αριθ. 2008/92 της Επιτροπής της 20ής Ιουλίου 1992 για την τροποποίηση του κανονισμού (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων οπωροκηπευτικών

Avis juridique important

|

31992R2008

Κανονισμός (ΕΟΚ) αριθ. 2008/92 της Επιτροπής της 20ής Ιουλίου 1992 για την τροποποίηση του κανονισμού (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων οπωροκηπευτικών  

Επίσημη Εφημερίδα αριθ. L 203 της 21/07/1992 σ. 0009 - 0009 Φινλανδική ειδική έκδοση: Κεφάλαιο 3 τόμος 43 σ. 0120  Σουηδική ειδική έκδοση: Κεφάλαιο 3 τόμος 43 σ. 0120 

ΚΑΝΟΝΙΣΜΟΣ (ΕΟΚ) αριθ. 2008/92 ΤΗΣ ΕΠΙΤΡΟΠΗΣ  της 20ής Ιουλίου 1992  για την τροποποίηση του κανονισμού (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων οπωροκηπευτικώνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 3  παράγραφος 4,  Εκτιμώντας:  ότι στο άρθρο 13 του κανονισμού (ΕΟΚ) αριθ. 1558/91 της Επιτροπής (3), έχει προβλεφθεί ότι οι μεταποιητές μπορούν να υποβάλουν αίτηση για προκαταβολική ενίσχυση- ότι η προκαταβολική πληρωμή εξαρτάται από την τήρηση ορισμένων όρων- ότι από την πείρα  αποδείχθηκε ότι ένας από τους όρους αυτούς ερμηνεύεται, στην πράξη, κατά διαφορετικό τρόπο από τις εθνικές διοικήσεις των κρατών μελών- ότι πρέπει συνεπώς να διευκρινισθεί ο όρος αυτός-  ότι πρέπει να ενδυναμωθούν οι διατάξεις που εφαρμόζονται όσον αφορά τις κυρώσεις που επιβαρύνουν τους μεταποιητές σε περίπτωση παραλήψεως της ρυθμίσεως που έχει καθορισθεί από τον κανονισμό (ΕΟΚ) αριθ. 1558/91, και ιδίως σε περιπώσεις ψευδών δηλώσεων-  ότι οι διατάξεις του παρόντος κανονισμού εφαρμόζονται στις πράξεις που γίνονται από την περίοδο 1992/93-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1558/91 τροποποιείται ως εξής:  1. Το άρθρο 13 παράγραφος 1 στοιχείο δ) αντικαθίσταται από το ακόλουθο κείμενο:  "δ) δήλωση του μεταποιητή που προσδιορίζει την ποσότητα της τομάτας για την οποία οι παραγωγοί έχουν ήδη εισπράξει τιμή ίση ή ανώτερη από την ελάχιστη τιμή καθώς και στοιχεία των συναφθεισών συμβάσεων στα οποία αναφέρονται."  2. Το άρθρο 17 πρώτο εδάφιο πρώτη και δεύτερη περίπτωση αντικαθίσταται από το ακόλουθο κείμενο:  "- 10 % όταν η υπέρβαση είναι ανώτερη του 1 % αλλά δεν υπερβαίνει το 5 % του οφειλομένου αντισταθμιστικού ποσού,  - 40 % όταν η υπέρβαση είναι ανώτερη του 5 % αλλά δεν υπερβαίνει το 30 %."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο 1992/93. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 144 της 8. 6. 1991, σ. 31.